CELEX: 62015CN0085
Language: lt
Date: 2015-02-19 00:00:00
Title: Byla C-85/15 P: 2015 m. vasario 19 d. Feralpi Holding SpA pateiktas apeliacinis skundas dėl 2014 m. gruodžio 9 d. Bendrojo Teismo (antroji kolegija) priimto sprendimo byloje T-70/10 Feralpi/Komisija

4.5.2015   
            
            
               LT
            
            
               Europos Sąjungos oficialusis leidinys
            
            
               C 146/18
            
         2015 m. vasario 19 d.Feralpi Holding SpA pateiktas apeliacinis skundas dėl 2014 m. gruodžio 9 d. Bendrojo Teismo (antroji kolegija) priimto sprendimo byloje T-70/10 Feralpi/Komisija
   
   (Byla C-85/15 P)
   (2015/C 146/27)
   Proceso kalba: italų
   
      Šalys
   
   
      Apeliantė: Feralpi Holding SpA, atstovaujama advokatų G.M. Roberti ir I. Perego
   
      Kita proceso šalis: Europos Komisija
   
      Apeliantės reikalavimai
   
   
      Feralpi Teisingumo Teismo prašo:
   
               —
            
            
               panaikinti visą ar iš dalies 2014 m. gruodžio 9 d. Sprendimą, kiek juo byloje T-70/10 buvo atmestas Feralpi pateiktas ieškinys, todėl:
               
                           (i)
                        
                        
                           panaikinti visą ar iš dalies Komisijos sprendimą;
                        
                     
                           (ii)
                        
                        
                           ir (arba) panaikint ar bent sumažinti Komisijos sprendimu Feralpi skirtą baudą;
                        
                     
         
               —
            
            
               nepatenkinus pirmojo reikalavimo, panaikinti visą ar iš dalies 2014 m. gruodžio 9 d. Sprendimą, kiek juo byloje T-70/10 buvo atmestas Feralpi pateiktas ieškinys, ir grąžinti bylą ES Bendrajam Teismui nagrinėti iš esmės, atsižvelgiant į Teisingumo Teismo pateiktus vertinimus;
            
         
               —
            
            
               bet kuriuo atveju sumažinti Komisijos sprendimu Feralpi skirtą baudą dėl pernelyg ilgo bylos T-70/10 nagrinėjimo Bendrajame Teisme;
            
         
               —
            
            
               priteisti iš Komisijos bylinėjimosi išlaidas, patirtas šioje instancijoje ir bylą T-70/10 nagrinėjant Bendrajame Teisme.
            
         
      Apeliacinio skundo pagrindai ir pagrindiniai argumentai
   
   
      Feralpi nurodo šešis apeliacinio skundo pagrindus, kuriais siekia įrodyti, kad:
   
               —
            
            
               Bendrasis Teismas padarė teisės klaidą nuspręsdamas, jog priimant Komisijos sprendimą nebuvo pažeistas kolegialumo principas;
            
         
               —
            
            
               Bendrasis Teismas pažeidė Reglamento Nr. 773/2004 (1) 10 straipsnį ir Europos žmogaus teisių konvencijos (EŽTK) 6 straipsnį nuspręsdamas, kad Komisijos sprendimas galėjo būti priimtas nenusiuntus apeliantei pranešimo apie kaltinimus ir neužtikrinus jos teisės į gynybą;
            
         
               —
            
            
               Bendrasis Teismas pažeidė EŽTK 6 straipsnį ir Europos Sąjungos pagrindinių teisių chartijos 41 straipsnį nuspręsdamas, jog laikotarpis tarp 2007 m. spalio 25 d. Sprendimo byloje T-77/03 paskelbimo ir Komisijos sprendimo priėmimo nebuvo pernelyg ilgas;
            
         
               —
            
            
               Bendrasis Teismas klaidingai taikė EAPB 65 straipsnį ir konkrečiai susitarimo ir suderintų veiksmų sąvokas, kaip jos suprantamos pagal aptariamas nuostatas, taip pat principus, taikomus įrodinėjimo pareigos srityje, kai nustatė, kad buvo vienas ir tęstinis pažeidimas Italijos gelžbetonio armatūros rinkoje 1989–1992 m. ir 1993–1995 m., ir kad Feralpi dalyvavo šiame kartelyje. Šiuo atžvilgiu Bendrasis Teismas neatsižvelgė į EAPB teisinį pagrindą, taikomą gelžbetonio armatūros sektoriuje. Bendrasis Teismas taip pat akivaizdžiai iškraipė pateiktų esminių įrodymų turinį ir apimtį. Šiuo klausimu pateikti motyvai yra nepakankami ir nelogiški;
            
         
               —
            
            
               Bendrasis Teismas pažeidė vienodo požiūrio ir proporcingumo principus, atsisakydamas įgyvendinti savo neribotą jurisdikciją, kad ištaisytų Komisijos padarytą klaidą vertinant Feralpi ir kitų pažeidimą dariusių įmonių įtaką, kuria remiantis buvo nustatytas bazinis baudos dydis;
            
         
               —
            
            
               Bendrasis Teismas pažeidė Chartijos 47 straipsnio nuostatas, nes byla nebuvo išnagrinėta per protingą terminą.
            
         
      (1)  2004 m. balandžio 7 d. Komisijos reglamentas (EB) Nr. 773/2004 dėl bylų nagrinėjimo Komisijoje pagal Sutarties 81 ir 82 straipsnius tvarkos (OL L 123, p. 18; 2004 m. specialusis leidimas lietuvių k., 8 sk., 3 t., p. 81).